text: 
  Industriminister Anne Birgitte Lundholt ( kons. ) har bebudet, at 
  revisorlovgivningen skal strammes. S stiler efter at have et 
  beslutningsforslag klar til Folketingets åbning 1. oktober, og der er 
  krav om kraftige stramninger i støbeskeen.
  
  " Når ca. 40 pct. af befolkningen individuelt har aktier, og 
  lønmodtagernes pensionfonde i høj grad anbringer penge i aktieselskaber,
   så skal den almindelige mand være sikker på, at der tages ordentlig
   hånd om hans sparepenge, " siger Erlings Olsen og henviser til 
  rækken af skandaler og tabte millioner i store danske børsnoterede 
  selskaber. Ansvars-placering " Man kan ikke længere sige, det er 
  enkeltstående tilfælde, og det har været svært at placere ansvaret i 
  de enkelte tilfælde. Derfor skal reglerne strammes, " siger 
  S-ordføreren.
  
  S arbejder på at følgende forslag skal gøres til lov eller krav fra 
  Fondsbørsen:
  
  Ny revisor hvert femte år. Ingen kan være revisor for et børsnoteret 
  selskab i mere end fem år, så skal nye øjne se på det. 
  Revisorfirmaerne slipper ikke med at rokere rundt på revisorerne 
  internt i deres firma.
  
  
  
  